CELEX: 32018D0618
Language: bg
Date: 2018-04-19 00:00:00
Title: Решение за изпълнение (ЕС) 2018/618 на Комисията от 19 април 2018 година за изменение на Решение за изпълнение 2012/535/ЕС по отношение на мерките за предотвратяване на разпространението в рамките на Съюза на Bursaphelenchus xylophilus (Steiner et Buhrer) Nickle et al. (нематод по боровата дървесина) (нотифицирано под номер С(2018) 2227)

23.4.2018   
            
            
               BG
            
            
               Официален вестник на Европейския съюз
            
            
               L 102/17
            
         РЕШЕНИЕ ЗА ИЗПЪЛНЕНИЕ (ЕС) 2018/618 НА КОМИСИЯТА
   от 19 април 2018 година
   за изменение на Решение за изпълнение 2012/535/ЕС по отношение на мерките за предотвратяване на разпространението в рамките на Съюза на Bursaphelenchus xylophilus (Steiner et Buhrer) Nickle et al. (нематод по боровата дървесина)
   
      
         (нотифицирано под номер С(2018) 2227)
      
   
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2000/29/ЕО на Съвета от 8 май 2000 г. относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността (1), и по-специално член 16, параграф 3, четвъртото изречение от нея,
   като има предвид, че:
   
               (1)
            
            
               Броят на податливите на зараза растения, засегнати от мащабните пожари в буферната зона на континентална Португалия през 2017 г., нарасна значително. В резултат на това броят на линеещите дървета, които трябва да бъдат отсечени, изнесени и изхвърлени, рязко и неочаквано се увеличи драстично, като достигна близо 1,5 милиона дървета. Въпреки че органите на Португалия постепенно са увеличили капацитета си да обработват до 300 000 дървета годишно и се очаква те да продължат да увеличават своя капацитет съобразно нарастващите потребности, те не биха били в състояние да изсекат, отстранят и обезвредят всички нови линеещи дървета в правноустановените срокове съгласно изискванията на Решение за изпълнение 2012/535/ЕС на Комисията (2).
            
         
               (2)
            
            
               Поради това и по искане на Португалия следва да бъде въведена временна дерогация от правните разпоредби, установени в точка 3, буква б) от приложение II към посоченото решение, така че на Португалия да се предостави възможност да приключи със сечта в съответната буферна зона в по-дълъг срок, но не по-късно от 31 март 2020 г. По този начин на органите на Португалия ще бъде предоставено допълнително време, за да предприемат необходимите дейности по изсичане на дърветата, чийто обем е нараснал значително поради мащаба на пожарите.
            
         
               (3)
            
            
               Дерогацията следва да бъде обвързана с представянето от страна на Португалия на годишен план за действие с цел да се гарантира добрата подготовка и координация на действията. В плана за действие следва да бъдат подробно изброени податливите на зараза растения, които са изложени на по-голям риск от заразяване с нематода по боровата дървесина и изискват по-бързо предприемане на действия, необходимите ресурси, които трябва да бъдат заделени, и друга информация по въпроса, като например мерките, които трябва да бъдат предприети с цел да се намали рискът от заразяване с нематода по боровата дървесина в периода на изчакване на сечта, отстраняването и обезвреждането на посочените растения, в т.ч. засилени действия по наблюдение на податливите на зараза растения и на векторите с цел ранно откриване на наличието на нематода по боровата дървесина, и сроковете за изпълнението на тези мерки. Равнището на риска, който представляват посочените растения, следва да бъде оценявано ежегодно, и планът за действие съответно актуализиран, така че с предимство да бъдат третирани растенията, които има най-голям риск да доведат до разпространение на нематода по боровата дървесина.
            
         
               (4)
            
            
               Поради това Решение за изпълнение 2012/535/ЕС следва да бъде съответно изменено.
            
         
               (5)
            
            
               Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩОТО РЕШЕНИЕ:
   Член 1
   Приложение II към Решение за изпълнение 2012/535/ЕС се изменя съгласно посоченото в приложението към настоящото решение.
   Член 2
   Адресати на настоящото решение са държавите членки.
   
      Съставено в Брюксел на 19 април 2018 година.
      
         
            За Комисията
         
         Vytenis ANDRIUKAITIS
         
            Член на Комисията
         
      
   
   
      (1)  ОВ L 169, 10.7.2000 г., стр. 1.
   
      (2)  Решение за изпълнение 2012/535/ЕС на Комисията от 26 септември 2012 г. относно спешни мерки за предотвратяване на разпространението в рамките на Съюза на Bursaphelenchus xylophilus (Steiner et Buhrer) Nickle et al. (ОВ L 266, 2.10.2012 г., стр. 42).
   
      ПРИЛОЖЕНИЕ
      Точка 3, буква б) от приложение II към Решение за изпълнение 2012/535/ЕС се заменя със следното:
      
         
                     „б)
                  
                  
                     държавите членки установяват и отсичат на цялата територия на съответните буферни зони всички податливи на зараза растения, които са мъртви, в лошо здравословно състояние или са засегнати от пожар или буря. Те отстраняват и унищожават отсечените растения и остатъците от сечта, като вземат всички необходими предпазни мерки, за да се избегне разпространението на нематода по боровата дървесина и неговия вектор преди и по време на сечта и до унищожаването на отсечените растения и на остатъците от сечта, като спазват следните условия:
                     
                                 i)
                              
                              
                                 преди следващия летателен сезон податливите на зараза растения, открити извън летателния сезон на вектора, се отсичат и се унищожават на място, преместват се под официален контрол в заразената зона или се отстраняват. В последния случай дървесината и кората от тези растения се третират съгласно предвиденото в приложение III, раздел 1, точка 2, буква а) или се преработват съгласно предвиденото в приложение III, раздел 2, точка 2, буква б);
                              
                           
                                 ii)
                              
                              
                                 податливите на зараза растения, открити през летателния сезон на вектора, незабавно се отсичат и се унищожават на място, преместват се под официален контрол в заразената зона или се отстраняват. В последния случай дървесината и кората на тези растения се третират съгласно предвиденото в приложение III, раздел 1, точка 2, буква а) или се преработват съгласно предвиденото в приложение III, раздел 2, точка 2, буква б).
                                 Когато дадена държава членка стигне до заключението, че отсичането, отстраняването и унищожаването на податливите на зараза растения, установени по време на летателния сезон и засегнати от пожар или буря, не са подходящи мерки, съответната държава членка може да вземе решение да пристъпи към отсичане, отстраняване и унищожаване на тези растения преди началото на следващия летателен сезон. При това отсичане и отстраняване съответните податливи на зараза растения се унищожават на място или се отстраняват, а дървесината и кората им се третират съгласно предвиденото в приложение III, раздел 1, точка 2, буква а) или се преработват съгласно предвиденото в приложение III, раздел 2, точка 2, буква б). Когато се прилага тази дерогация и без да се засягат разпоредбите в буква а), през летателния сезон съответната държава членка извършва интензивни проучвания в засегнатата от пожар или буря област чрез вземане на проби и изследване на тези вектори за наличие на нематод по боровата дървесина, и ако това наличие се потвърди, тя извършва интензивни проучвания на податливите на зараза растения в заобикалящата област чрез инспекции, вземане на проби и изследване на растенията, които показват признаци или симптоми за наличие на нематод по боровата дървесина.
                              
                           Чрез дерогация от подточки i) и ii) Португалия може да вземе решение да пристъпи към отсичане, отстраняване и унищожаване на податливите на зараза растения, които официално са определени от отговорния официален орган като засегнати от пожари през 2017 г., в по-дълъг срок, но не по-късно от 31 март 2020 г. В посочения срок с предимство се отсичат, отстраняват и унищожават податливите на зараза растения, които се намират в следните области:
                     
                                 —
                              
                              
                                 области, граничещи със заразената зона;
                              
                           
                                 —
                              
                              
                                 области, в които има признаци за дейност на насекоми вектори;
                              
                           
                                 —
                              
                              
                                 области с увеличен дял на линеещи дървета, което сочи за възможно наличие на нематода по боровата дървесина;
                              
                           
                                 —
                              
                              
                                 други области, в които има най-голям риск от заразяване с нематода по боровата дървесина.
                              
                           Тези податливи на зараза растения се отсичат и унищожават на място, преместват се под официален контрол в заразената зона или се отстраняват. В този случай дървесината и кората от тези растения се третират съгласно предвиденото в приложение III, раздел 1, точка 2, буква а) или се преработват съгласно предвиденото в приложение III, раздел 2, точка 2, буква б). Податливите на зараза растения, които не могат да бъдат използвани от насекомото вектор за завършване на неговия жизнен цикъл, могат да бъдат задържани на място, без да бъдат унищожавани.
                     До 31 май 2018 г. Португалия представя на Комисията и на държавите членки годишен план за действие, включващ карти, на които е отбелязано местоположението на засегнатите от пожар растения в буферната зона, местоположението на посочените във втория абзац области и обосновката за избора, мерките, които ще бъдат предприети за намаляване на риска от заразяване с нематода по боровата дървесина в периода на изчакване на сечта, отстраняването и унищожаването на посочените растения, в т.ч. засилени действия по наблюдение на податливите на зараза растения и на векторите с цел ранно откриване на наличието на нематода по боровата дървесина, необходимите ресурси и съответните срокове за изпълнение на изброените мерки. До 31 май 2019 г. Португалия представя още един годишен план за действие със същото съдържание.
                     Равнището на риска, който представляват посочените растения, се оценява ежегодно, и планът за действие се актуализира по целесъобразност. Дейностите, предвидени в посочения план за действие, се вземат предвид при изготвянето на общия план за действие по член 9.
                     До 30 април през годината, следваща съответната година, Португалия представя на Комисията и на държавите членки доклад за годишните резултати, в т.ч. резултата от засилените действия по наблюдение на векторите, и всички актуализации на съответния план за действие.
                     От отсечените податливи на зараза растения, с изключение на растенията, които са напълно унищожени от горски пожари, се вземат проби, които се изследват за наличие на нематода по боровата дървесина по схема за вземане на проби, при която може да се потвърди с 99 % сигурност, че наличието на нематода по боровата дървесина в тези податливи на зараза растения е под 0,02 %.“